**ΕΛΛΗΝΙΚΗ ΔΗΜΟΚΡΑΤΙΑ** Τζερρμιάδων:12-05-2021

**ΝΟΜΟΣ ΛΑΣΙΘΙΟΥ** Αριθ.πρωτ: 203

**ΠΑΙΔΙΚΟΙ ΒΡΕΦΟΝΗΠΙΑΚΟΙ ΣΤΑΘΜΟΙ**

**ΔΗΜΟΥ ΟΡΟΠΕΔΙΟΥ ΛΑΣΙΘΙΟΥ**

Δ/νση Τζερμιάδων

Ταχ. Κωδ. 72052

Πληροφορίες Κασσάκη Μαρία

Τηλ.: 2844031491

e-mail : pbsdoik0474@syzefxis.gov.gr

**ΑΝΑΚΟΙΝΩΣΗ**

Σας ενημερώνουμε ότι οι αιτήσεις **εγγραφής- επανεγγραφής** των νηπίων ξεκινάνε από την Πέμπτη 13 Μαΐου 2021 μέχρι και την Τετάρτη 2 Ιουνίου 2021. Οι αιτήσεις θα γίνονται δεκτές στο γραφείο του Παιδικού Σταθμού στον Άγ. Γεώργιο Οροπεδίου Λασιθίου από τη Νηπιαγωγό κατόπιν ραντεβού και τηρώντας τα μέτρα κατά του covid- 19 . Πιο αναλυτικά:

**Δικαιολογητικά εγγραφής**

Σύμφωνα με το άρθρο 4 του πρότυπου κανονισμού λειτουργίας των Δημοτικών Παιδικών Σταθμών (ΦΕΚ 4249/05-12-2017) τα απαιτούμενα δικαιολογητικά εγγραφής είναι:

1. Αίτηση- συμπληρωμένο ερωτηματολόγιο της μητέρας ή του πατέρα ή του κηδεμόνα του παιδιού.

1. Πιστοποιητικό οικογενειακής κατάστασης και όπου αυτό δεν είναι εφικτό ληξιαρχική πράξη γέννησης.
2. Βεβαίωση εργοδότη ότι και οι δύο γονείς είναι εργαζόμενοι ή πρόκειται να εργασθούν εντός μηνός από την υποβολή της αίτησης εγγραφής.
3. Βεβαίωση ανεργίας από τον ΟΑΕΔ ή κάρτα ανεργίας σε ισχύ, του γονέα ή των γονέων που είναι άνεργοι.
4. Αντίγραφο του εκκαθαριστικού σημειώματος των γονέων τρέχοντος οικονομικού έτους.
5. Βεβαίωση υγείας του παιδιού συμπληρωμένη και υπογεγραμμένη από Παιδίατρο καθώς και αντίγραφο του βιβλιαρίου υγείας του με τα εμβόλια που προβλέπονται κάθε φορά ανάλογα με την ηλικία του παιδιού. Επίσης, αποτελέσματα φυματινοαντίδρασης Mantoux, όπως κάθε φορά προβλέπεται από το Εθνικό πρόγραμμα Εμβολιασμών.
6. Σε περίπτωση που υπάρχει οικογενειακό-κοινωνικό πρόβλημα (π.χ. γονέας άγαμος, διαζευγμένος ή εν διαστάσει, στρατευμένος , φοιτητής, αποβιώσας κλπ.) θα πρέπει να μας υποβάλλετε και το αντίστοιχο επίσημο δικαιολογητικό από την αρμόδια υπηρεσία . **Το υπόψη δικαιολογητικό κρίνεται απαραίτητο προκειμένου να δοθεί προτεραιότητα στην εγγραφή του παιδιού σας στον Παιδικό Σταθμό.**
7. Για την εγγραφή παιδιών αλλοδαπών γονέων στον Σταθμό εκτός των προηγουμένων δικαιολογητικών , απαραίτητη προϋπόθεση είναι **και η άδεια** **νόμιμης παραμονής στη χώρα μας** όπως αυτή αποδεικνύεται από τις ισχύουσες κάθε φορά διατάξεις.

Όλα τα νήπια την 1η Σεπτεμβρίου θα πρέπει να έχουν συμπληρώσει τα 2,5 χρόνια.

**Δικαιολογητικά ανανέωσης εγγραφής**

Σύμφωνα με το άρθρο 6 του πρότυπου κανονισμού λειτουργίας των Δημοτικών Παιδικών Σταθμών (ΦΕΚ 4249/05-12-2017) τα απαιτούμενα δικαιολογητικά για την ανανέωση εγγραφής είναι:

Για την επανεγγραφή απαιτούνται τα δικαιολογητικά της παρ. 4. Σε περίπτωση που δεν υπάρχουν μεταβολές στην οικογενειακή κατάσταση, απαιτείται υπεύθυνη δήλωση των γονέων που βεβαιώνει τη μεταβολή.

Ο ΠΡΟΕΔΡΟΣ

ΦΑΝΟΥΡΓΙΑΚΗΣ ΓΕΩΡΓΙΟΣ